Diari Oficial de la Generalitat Valenciana


Sumari del DOGV 8173, del 20-11-2017 (2017/10366)

RESOLUCIÓ de 13 de novembre de 2017, del president de CulturArts Generalitat, per a la concessió d'ajudes per a la creació de guions de llargmetratges cinematogràfics, per a l'any 2017.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8173

Data del DOGV
:   20-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10368


Data del document
:   13-11-2017

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 13 de novembre de 2017, del president de CulturArts Generalitat, per a la concessió d'ajudes per a la creació de guions de llargmetratges cinematogràfics, per a l'any 2017. [2017/10111]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 23 de maig de 2017, del president de CulturArts Generalitat, per la qual es convoca la concessió d'ajudes per a la creació de guions de llargmetratges cinematogràfics per a l'any 2017 (DOGV 8049, 26.05.17), en atenció als següents  
  
Antecedents de fet  
Primer. Per mitjà de l'esmentada Resolució de 23 de maig de 2017, es va convocar la concessió d'ajudes per a la creació de guions de llargmetratges cinematogràfics, per a l'any 2017, d'acord amb allò que s'ha previst a l'Ordre 33/2016, de 18 de juliol, de la Conselleria d'Educació, Investigació, Cultura i Esport (DOGV 7832, 20.07.2016), per la qual s'estableixen les bases reguladores per a la concessió de subvencions públiques, en règim de concurrència competitiva de les diferents matèries culturals integrades en CulturArts Generalitat.  
Segon. De conformitat amb el que estableix l'apartat primer del resolc tercer de la convocatòria el termini de presentació de sol·licituds era de 30 dies naturals, a comptar des de l'endemà de la publicació de la convocatòria en el Diari Oficial de la Generalitat Valenciana, per la qual cosa el termini va finalitzar el 26 de juny de 2017, havent-se presentat cent trenta-una (131) sol·licituds per part de les diferents persones interessades.  
Tercer. Per Acord del president de CulturArts Generalitat, de 26 de juliol de 2017, va ser nomenada la comissió tècnica de valoració de les sol·licituds, prevista en el resolc quart de l'esmentada Resolució de 23 de maig de 2017.  
Quart. Constituïda a l'efecte i reunida en sessió el 6 d'octubre de 2017, va valorar les sol·licituds d'acord amb els criteris establits en el resolc cinqué de la Resolució de 23 de maig de 2017, emetent el corresponent informe i proposta.  
  
Fonaments de dret  
Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003), i en el Reial decret 887/2006, de 21 de juliol, pel qual s'aprova el Reglament de desplegament d'aquesta llei (BOE 176, 21.07.2006).  
Segon. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), i especialment allò que s'ha disposat en el seu títol X.  
Tercer. L'Ordre 33/2016, de 18 de juliol, de la Conselleria d'Educació, Investigació, Cultura i Esport (DOGV 7832, 20.07.2016), per la qual s'estableixen les bases reguladores per a la concessió de subvencions públiques, en règim de concurrència competitiva de les diferents matèries culturals integrades en CulturArts Generalitat (d'ara en avant ordre bases reguladores).  
Quart. L'esmentada Resolució de 23 de maig de 2017, del president de CulturArts Generalitat, per la qual es convoca la concessió d'ajudes per a la creació de guions de llargmetratges cinematogràfics per a l'any 2017 (DOGV 8049, 26.05.17).  
Cinqué. El Decret 141/2014, de 5 de setembre, del Consell, publicat en el DOGV 7355 de 08.09.2014, pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, que contempla en l'article 2, punt 2, lletra l), entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat.  
Per la seua banda l'article 4, punt 2, lletra j), disposa que correspon a la Presidència: «Convocar i resoldre la concessió d'incentius, ajudes i subvencions i aprovar-ne les bases corresponents».  
Per tot això, en virtut dels antecedents de fet i fonaments de dret citats i la resta de normativa d'aplicació, vista l'acta i la proposta evacuada per la comissió tècnica, així com la proposta de resolució elevada pel director general de CulturArts Generalitat, atenent al que preveu l'article 7 de l'ordre de bases reguladores, i en l'exercici de les competències per a la concessió de les ajudes que tinc atribuïdes d'acord amb els preceptes esmentats, resolc:  
  
Primer  
Concedir les ajudes a les persones beneficiàries que es relacionen en l'annex I, de la present resolució, d'acord amb la puntuació obtinguda segons la baremació de la comissió tècnica de valoració, amb càrrec al crèdit previst en la secció 09, entitat 00868, línia de subvenció S6424000 «Ajuda escriptura de guions cinematogràfics», inclosa en el capítol IV del pressupost de CulturArts Generalitat, per import global màxim de 128.000 ?, tal com arreplega el punt primer del resolc segon de la Resolució de 23 de maig.  
A l'efecte s'ha pres en consideració el que preveu el punt 2 del resolc segon de la Resolució de 23 de maig de 2017: «Es concedirà un màxim de setze ajudes, de 8.000 - cada una.  
Quatre de les ajudes, com a mínim, seran per a guions de llargmetratges documentals, sempre que els projectes esmentats obtinguen un mínim de 25 punts, d'acord amb el que estableix l'article 3, punt 2.2.5.3 de l'ordre bases reguladores».  
  
Segon  
Nomenar com a suplents les persones relacionades en l'annex II per ordre de puntuació, en qui recaurà l'ajuda en cas de possibles renúncies, D'acord amb el que preveu l'article 7, punt 3 de l'ordre de bases reguladores i els projectes de les quals no han sigut estimats per sobrepassar-se el nombre màxim d'ajudes fixat en la convocatòria, amb indicació de la puntuació atorgada a cada un d'ells en funció dels criteris de valoració aplicats.  
  
Tercer  
Denegar l'ajuda a les sol·licituds presentades, relacionades en l'annex III, els projectes de les quals no han aconseguit 25 punts. I això basant-se en el que preveu el punt 3 del resolc cinqué de la Resolució de 23 de maig: «La proposta que eleve la comissió tècnica de valoració no podrà incloure cap sol·licitud que no haja aconseguit una puntuació mínima en conjunt de 25 punts, ordenant-les en funció de la puntuació obtinguda».  
  
Quart  
Arxivar les sol·licituds corresponents als projectes ?Dialogus- (Expedient: G-36/17) d'Ana Victoria Pérez Royero, i ?La puerta de atrás- (Expedient G-99/17), d'Isabel Picazo Defez. En el primer cas, per no haver aportat la documentació relativa al guió tal com estableix el punt 3.4, lletra b) del resolc tercer de la Resolució de 23 de maig de 2017, que exigeix que no figure cap referència al guionista o empresa implicada. En el segon cas, en no haver aportat la documentació relativa al guió amb la sol·licitud.  
En ambdós casos, es tracta de documentació que no admet esmena, segons el que disposa el punt cinqué, segon paràgraf, del resolc tercer de l'esmentada Resolució de 23 de maig.  
  
Cinqué  
No figuren en el procediment i no s'han tingut en compte altres fets, ni altres al·legacions i proves que les adduïdes per les persones interessades, per la qual cosa la present proposta de resolució té caràcter de definitiva, d'acord amb el que disposa el punt 7 de l'article 6 d'ordre de bases reguladores.  
  
Sisé  
Les ajudes concedides per mitjà d'aquesta resolució estan acollides al règim de minimis establit en el Reglament UE número 1407/2013, de la Comissió, de 18 de desembre de 2013 (DOUE L352, de 24.12.2013), relatiu a l'aplicació dels articles 107 i 108 del Tractat UE a les ajudes de minimis.  
  
Seté  
Les persones beneficiàries hauran de complir les obligacions i normes de justificació previstes en el resolc seté i vuité la Resolució de 23 de maig de 2017, del president de CulturArts Generalitat, per la qual es convoca la concessió d'ajudes per a la creació de guions de llargmetratges cinematogràfics, per a l'any 2017.  
El termini màxim per a la presentació dels documents justificatius de les ajudes serà el 29 de desembre de 2017.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició, o bé es podrà plantejar directament recurs contenciós administratiu, en els terminis i davant els òrgans que s'indiquen a continuació:  
  
a) El recurs de reposició haurà d'interposar-se davant el president de CulturArts Generalitat, en qualitat d'òrgan competent per a concedir les ajudes en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant els jutjats contenciosos administratius de València en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 13 de novembre de 2017. El president de CulturArts Generalitat: Vicent Marzà Ibáñez.